Številka: 477-381/2021/13

Datum: 1. 9. 2022

Republika Slovenija, Ministrstvo za javno upravo, Tržaška cesta 21, Ljubljana, na podlagi 52. v povezavi s 77. členom in druge alineje 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

objavlja

**NAMERO ZA PRODAJO OSEBNEGA VOZILA**

**Renault Clio / 1.2 / 16V, leto izdelave 2006, VIN VF1BBCU0535492011,**

 **PO METODI NEPOSREDNE POGODBE**

1. Naziv in sedež upravljavca, ki prodaja

Ministrstvo za javno upravo, Tržaška cesta 21, 1000 Ljubljana.

1. Opis predmeta prodaje[[1]](#footnote-1)

|  |  |
| --- | --- |
| Predmet | Vozilo |
| Vrsta | OSEBNO |
| Znamka/model | Renault Clio / 1.2 / 16V |
| Leto izdelave | 2006 |
| VIN št.  | VF1BBCU0535492011 |
| Barva vozila | Kovinski – ČRNA - SREDNJA |
| Vrsta goriva | Bencin |
| Moč in prostornina motorja | 55 kW, 1149 ccm |
| Registracija | Vozilo je bilo nazadnje registrirano leta 2020 |
| Št. prevoženih kilometrov  | 245.466 km |
| Poškodbe vozila | Poškodovana leva voznikova vrata in zadnji odbijač na levi strani |
| Drugo | Avto je vozen, v njem so še štiri platišča s pnevmatikami |

1. **Ponudbena cena in pogoji pravnega posla**

**Najnižja ponudbena cena** za predmet prodaje iz te namere mora znašati **280,00 EUR**.

Predmet prodaje bo po ponujeni ponudbeni ceni prodan tistemu **zainteresiranemu kupcu, ki bo v popolni in pravočasni ponudbi ponudil najvišjo ponudbeno ceno**.

1. Oddaja ponudbe

Zainteresirani kupci za nakup predmeta prodaje lahko oddajo **zavezujočo ponudbo**, ki mora vsebovati:

1. izpolnjen in lastnoročno podpisan Obrazec - ponudba, ki je priloga te objave, ter
2. kopijo veljavnega uradnega identifikacijskega dokumenta.

Ponudbo naj zainteresirani kupci, s pripisom »**ponudba v zadevi 477-381/2021**«, pošljejo po pošti s priporočeno pošiljko ali jo osebno dostavijo na naslednji naslov upravljavca:

**Republika Slovenija**

**Ministrstvo za javno upravo**

**Tržaška cesta 21**

**1000 Ljubljana**

**Ponudba mora na naslov upravljavca prispeti oziroma biti dostavljena najkasneje dne 26. 9. 2022 do 15.00 ure**.

*Vse zainteresirane kupce opozarjamo na spremenjeno poslovanje Pošte Slovenije d.o.o. od dne 1. 7. 2021 dalje. Podrobnejše informacije so dostopne na* [*tej povezavi*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)*:*

[*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)

1. Obravnava ponudb in nadaljnji postopek

Ponudbe, ki bodo na naslov upravljavca prispele oziroma bile dostavljene po izteku roka, in nepopolne ponudbe bodo izločene iz nadaljnjega postopka prodaje.

V kolikor bo v roku na naslov upravljavca prispelo oziroma bilo dostavljenih več popolnih ponudb, bodo s temi ponudniki izvedena **dodatna pisna pogajanja** o ceni in o morebitnih drugih pogojih pravnega posla.

Ponudniki bodo o rezultatih prejetih ponudb obveščeni na njihov elektronski naslov najkasneje sedem dni po zaključenem zbiranju ponudb.

1. Sklenitev pogodbe, kupnina in prenos lastništva

V kolikor najugodnejši ponudnik na podlagi zavezujoče ponudbe po pozivu ne podpiše pogodbe ali predmeta prodaje v roku iz pogodbe ne prevzame, se mu zaračunajo stroški hrambe predmeta prodaje od dneva izteka roka za podpis pogodbe oziroma roka prevzema predmeta prodaje. Stroški hrambe znašajo 5,24 EUR na dan (cena z vključenim DDV).

Kupec mora **kupnino plačati v osmih dneh po sklenitvi pogodbe** z nakazilom na transakcijski račun in s sklicem, ki bosta navedena v prodajni pogodbi.

Plačilo celotne kupnine v navedenem roku je bistvena sestavina pravnega posla. V kolikor kupnina ni plačana v postavljenem roku, se pravni posel šteje za razvezan po samem zakonu.

Vse morebitne stroške v zvezi z izvedbo prodajne pogodbe in prenosom lastništva bo nosil kupec.

1. Opozorila

Predmet se prodaja po **načelu videno – kupljeno**, zato morebitne reklamacije ne bodo upoštevane. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Upravljavec lahko do sklenitve pravnega posla, brez odškodninske odgovornosti, postopek prodaje ustavi.

1. Obvestilo posameznikom po 13. členu Splošne uredbe o varstvu podatkov (GDPR)

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na [tej povezavi](https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf):

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

1. Dodatna pojasnila in ogled

Predmet prodaje je v hrambi pri AvtoTransporti Kastelec, Kastelec Lado s.p., Adamičeva cesta 57, 1290 Grosuplje, in si ga je na lokaciji mogoče ogledati od ponedeljka do petka med 7:00 in 15:00 uro. Vsi zainteresirani kupci se morajo za ogled najaviti vsaj en dan pred predvidenim datumom ogleda na elektronski naslov imv@at-kastelec.si.

Ponudniki lahko postavijo vprašanja in zahteve za dodatna pojasnila kontaktni osebi pri upravljavcu, Teji Lavrenčič Uršič, in sicer na elektronski naslov teja.lavrencic-ursic@gov.si ali na telefonski številki 01 478 18 67.

 Po pooblastilu št. 1004-113/2015/89 z dne 9. 6. 2022

 Maja Pogačar

 generalna direktorica

 Direktorata za stvarno premoženje

Fotografije predmeta prodaje:



Priloga: Obrazec - ponudba

1. Fotografije predmeta prodaje so priložene na dnu te namere. [↑](#footnote-ref-1)